Aleksandras Katchė

Aleksandras Katchė (1895 m. kovo 26 d. Kaune – 1985 m. Toronte) – Lietuvos karinis veikėjas, pulkininkas, inžinierius.

 Biografija 
Tėvas – Emilis fon Katchė (1863–1946) – buvo Lietuvos vokiečių bendruomenės veikėjas, Kauno vokiečių realinės gimnazijos pirmasis direktorius. Jis buvo vedęs du kartus, šeimoje be Aleksandro dar augo Olga (g. 1896–?), Valentinas (1899–1990), Nina (1901–1969), Viktoras (1906–1979) ir iš pirmos santuokos Ana Miram (1893–1983). Giminėje buvo gerbiamos karinės tradicijos: Liudvigas Katchė ir Maksimas Katchė buvo aukštas pareigas pasiekę kariškiai.Ulrich von Kattchée. Emil von Kattchée // Annaberger Annalen 19/2011   

Aleksandras studijavo Kijevo politechnikos institute, 1929 m. baigė Lietuvos universitetą. Nuo 1913 m. tarnavo Rusijos imperijos kariuomenėje. 1914 m. Sankt Peterburge baigęs Michailo artilerijos mokyklą tarnavo artilerijos daliniuose, artilerijos inspekcijos valdyboje.

Grįžęs į Lietuvą 1922 m. vasario mėn. mobilizuotas į Lietuvos kariuomenę. 1922–1930 m. tarnavo artilerijos tiekimo skyriuje, 1930–1939 m. – Ginklavimo valdybos viršininko pavaduotojas, 1931 m. pulkininkas. 1932–1935 m. dar ir artilerijos dirbtuvių Techninės dalies vedėjas.

TSRS okupavus Lietuvą, 1941 m. kovo mėn. su šeima išvyko (repatrijavo) į Vokietiją. 1949 m. persikėlė gyventi į Kanadą. Mirė 1985 m. Toronte.Ulrich von Kattchée. Emil von Kattchée // Annaberger Annalen 19/2011

 Įvertinimas 
 1930 m. Gedimino 3 laipsnio ordinas ordinas

 Šaltiniai 

Kategorija:Tarpukario Lietuvos kariuomenės pulkininkai